cyanic-selkie/wikianc huggingface dataset:
Olav H. Hauge
Motivene og tematikken i Hauges lyrikk
Hauge debuterte i 1946 med samlinga Glør i oska, som inneholder dikt i tradisjonell form. Fra og med samlinga På ørnetuva skjer det ei påtakelig formell nyorientering mot et modernistisk formspråk. Samlinga Dropar i austavind fra 1966 er blitt stående som et høydepunkt i forfatterskapet. Her finner vi bl.a. ei lang rekke «tingdikt», som det kjente Sleggja:
De poetiske bildene kan hos Hauge fungere som symboler eller metaforer for menneskelige grunnerfaringer, men i den senere delen av forfatterskapet kan bildet stå helt ukommentert, slik at leseren må skape mening sjøl. I Sleggja er det en motsetning mellom det statiske og det dynamiske som syner forbindelse med den japanske haikudiktningen, uavhengig av hvordan man oppfatter slegga som bilde.
Fra og med 1966 leverer Hauge dikt uten enderim, fast rytme og strofeform – med unntak av sonetter, som han alltid hadde en forkjærlighet for og som han har vært en fornyer av i norsk lyrikk. Mange av hans tekster er tonesatt av ulike artister.
I 2008 feiret Riksteatret Hauges 100-årsjubileum med forestillingen Kom ikkje med heile sanningi, som var satt sammen av Ola E. Bø.
Third Brigade
Third Brigade er en hardrocktrio fra Skien.
Det hevdes at musikken har mye til felles med Tool, Perfect Circle og Biffy Clyro. Trioen har bl.a. varmet opp for Spellemannsvinnerne Audrey Horne, Volbeat, Slash og har flere turneer i Norge bak seg. I 2006 vant gruppa Rockekampen i Bø og har siden vært under «NRK Urørt anbefaler» med en rekke av låtene fra deres debut-EP Silence. Bandets debutalbum kom i januar 2010, og album nummer to kom i august 2011. Third Brigade har fått god presseomtale for begge albumene.
Some Of Us Even Have Pets (2011)
26. august 2011 ble bandets andre album, Some Of Us Even Have Pets, sluppet på Fat People Are Harder To Kidnap Records / Indie Distribution. Også dette albumet fikk gode mottagelser Høsten 2011 turnerer bandet Norge.
Diftong
En diftong (fra gresk δίφθογγος; «diphthongos»; «med to lyder/toner») eller tvelyd er to vokaler uttalt etter hverandre i samme stavelse. Norske eksempler på diftonger er: ei, au, øy, ai og oi. Diftonger må uttales i samme stavelse. «Ei» er således en diftong i ordet «stein», men ikke i «protein».
Jusshjelpa i Nord-Norge
Jusshjelpa i Nord-Norge er et studentrettshjelstiltak som yter gratis juridisk rådgivning på de fleste rettsområder.
Siden oppstarten i januar 1988 har Jusshjelpa i Nord-Norge gitt gratis tilbud om juridisk bistand og rådgivning til befolkningen i Nord-Norge. Tiltaket er drevet av viderekomne jusstudenter ved Det juridiske fakultet, Universitetet i Tromsø. Gjennom disse årene har det behandlet over 39,000 henvendelser. I 2013 behandlet rettshjelpstiltaket 1,780 henvendelser.
Diftong
Skriftbilde for diftonger
Den vanlige måten å representere diftonger på i skriftspråket (for språk med latinsk alfabet) er å skrive bokstavene for de to vokallydene en oppfatter diftongen som, ved siden av hverandre. Slik blir ei-diftongen i norsk – [æɪ̯] – skrevet og oppfattet som vokalen e og vokalen i.
På grunn av nedarvede rettskrivingsregler er det også mange andre skrivemåter som er vanlige. For eksempel er det i engelsk vanlig at diftongen [aɪ̯] blir skrevet som -igh (som i light).
Jusshjelpa i Nord-Norge
Jusshjelpa drives med støtte fra Universitetet i Tromsø, det kgl. Justis- og politidepartement, kommuner og fylkeskommuner i Nord-Norge, samt studentsamskipnadene i Nordland, Troms og Finnmark.
Jusshjelpa i Nord-Norge har sammen med de andre studenrettshjelpstiltakene Juss-Buss, Jussformidlingen, Jushjelpa i Midt-Norge og JURK utviklet en mobilapplikasjon.
Diftong
Norske skrivemåter og uttale
I norsk skriftspråk er det særlig tre diftonger som brukes – nemlig ei, øy og au. Andre diftonger, som ai, oi og eu, forekommer blant annet i utrop og i lånord. Sistnevnte, eu, blir oftest uttalt likt som diftongen au (som i sau og Europa). Uttalen av diftongene varierer imidlertid fra person til person, alt etter målføre og målform.
Hver av bokstavene i en diftong blir gjerne uttalt annerledes i diftongen enn når de samme bokstavene uttales hver for seg. I østnorsk uttale, blir for eksempel e-en til æ i ei-diftongen
I tillegg til de typiske skrivemåtene for diftonger, har norsk skriftspråk også eksempler på at vokal med etterfølgende konsonant blir uttalt som diftong – for eksempel lyden -eg i ordet jeg som i østnorsk uttale oftest høres ut som æi (jæi), eller  lyden -edj  i ordet tredje som i en del dialekter uttales ei (treie).
Orddeling og forkortelser
I norsk kan man ikke dele et ord midt i en stavelse. Derfor er det alltid feil med orddeling inne i en diftong. Men siden det er snakk om én vokal, er det også feil å lage forkortelser som deler vokalen i to. For eksempel vil det i en kalender på nynorsk ikke være riktig å forkorte laurdag til bare la – utfra en tankegang om at alle de andre ukedagene jo kan forkortes ned til to bokstaver. I stedet bør man skrive lau.
Diftonger i lydskrift
I IPA-lydskrift skal de rene vokalene (monoftongene) transskriberes med kun ett tegn, som for u-en i det engelske sum, som blir transkribert til [sʌm]. Diftongane skal imidlertid transskriberes med to bokstaver, som i det engelske «eye» som blir transskribert [aɪ̯]. Transkribering skal ha det diakritiske tegnet < ̯> under den minst promininente  lyden for å vise at tegnet er med i en diftong og ikke er en selvstendig vokal.
Norsk lydskrift
Diftongene i østnorsk talemål blir transskribert til IPA-lydskrift slik:
Diftongene i nordnorsk talemål blir transskribert til IPA-lydskrift slik:
Wei Zhongxian
Wei Zhongxian (kinesisk: 魏忠賢, født 1568 i Suning i Kina, død 19. oktober 1627 i Beijing) var en av de mektigste og mest beryktede hoffevnukker i kinesisk historie. Han dominerte styre og stell i Kina årene 1624–27.
Biografi
Han var opprinnelig en skurk og gambler, med fødenavnet Wei Si (魏四). Han tok det skritt å gjøre seg selv til evnukk og tok tilflukt til de keiserlige palass for å unnslippe sine kreditorer. Wei hadde der en beskytter i sjefsevnukken Wang An, noe som gav ham innpass i kretsen rundt Wanli-keiseren.
Wei forfulgte enhver som opponerte mot hans beslutninger, og det kostet mange embedsmenn deres liv eller frihet. Senere utropte han seg selv til Ni tusen år (九千歲), en tittel som innebar at han var rikets nest mektigste mann idet keiseren selv gjerne ble titulert som Ti tusen år (萬歲). Wei bygde også mange templer og oppsatte mange statuer til sin egen ære.
I 1627 brast hans kontroll. Da Tanqi-keiseren døde bare 21 år gammel den 30. september 1627, hadde han ikke tenkt på å tilrettelegge for hvem som skulle bli hans etterfølger. Intriganter ved hoffet forsøkte å tillegge ham en slik beslutning. Til slutt ble det keiserens yngre bror, Zhu Youjian, som vant frem, og overtok med devisenavnet Chongzhen. Rett etter tronbestigelsen fjernet han Wei Zhongxian og alle hans tilhengere og Madam Ke. Wei Zhongxian ble tvinget til selvmord (skjønt noen kilder mener han ble henrettet ved kvelning).
Estland under Sommer-OL 1920
Estland under Sommer-OL 1920. Fjorten sportsutøvere fra Estland, alle menn, deltok i tre sporter, bryting, friidrett og vektløfting under Sommer-OL 1920 i Antwerpen. Estland, som debuterte som OL-nasjon, kom på fjortendeplass med en gull- og to sølvmedaljer. Vektløfteren Harald Tammer var Estlands flaggbærer under åpningsseremonien.
Steinar Hoen
Idrettskarriere
Hans internasjonale karriere startet med junioreuropamesterskap i 1990 (11.-plass). Deretter hadde han en jevn progresjon og hoppet over 2,30 m i 1994. Dette året kom hans største internasjonale suksess da han ble europamester 9. august 1994 med resultatet 2,35 m som inntil 9. august 2006 (på dagen 12 år etter) var mesterskapsrekord. I 2006 hoppet Andrej Silnov 2,36 m. Han har dessuten to fjerdeplasser i VM i 1995 (Göteborg) og 1997 (Athen).
Hoens personlige rekord, 2,36 m, satt 12. februar 1994 i Balingen, Tyskland er fremdeles gjeldende norsk rekord. Hoen deltok under sommer-OL for Norge i 1992 i Barcelona med 15.-plass i høydehopp, og i 1996 i Atlanta med 5.-plass i høydehopp.
Karriere utenom idretten
Etter den aktive sportskarrieren arbeidet han fem år som aksjemegler, før han begynte å arbeide for Bislett Games. Han var ekspertkommentator for NRK frem til 2009. I 2007 tok han over som stevnedirektør for Bislett Games etter Svein Arne Hansen. Hoen driver også eget investeringsfirma, og etablerte i 2000 et legat, Steinar Hoens Carnegie legat for høydehopp.
Hoen er bosatt på Strand i Bærum.
Kalkaska County
Kalkaska County er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Antrim County i nord, Crawford County i øst, Missaukee County i sør og mot Grand Traverse County i vest.
Kalkaska Countys totale areal er 1 478 km² hvorav 25 km² er vann. I 2000 hadde fylket 16 571 innbyggere og administrasjonssenteret ligger i byen Kalkaska.
Fylket ble grunnlagt i 1840 av land fra blant annet Mackinac County og het frem til 1843 Wabassee county. Navnet er skapt av Henry Schoolcraft.
Mona Berntsen
Mona-Jeanette Berntsen (født 16. januar 1990) er en norsk hiphopdanser fra Bærum. Hun er mest kjent for å ha vunnet So You Think You Can Dance — Scandinavia 2008, og som danser for artister som Justin Bieber, Justin Timberlake, Madonna, Alicia Keys og Chris Brown. Berntsen er halvt marokkansk.
Karriere
Berntsen begynte å danse i ung alder og fikk sitt gjennombrudd da hun i 2008 vant skandinaviske So You Think You Can Dance. Kort tid senere signerte hun kontrakt med agentbyrået Bloc Agency. I årene som fulgte, gjorde Berntsen flere oppdrag for flere kjente artister, deriblant Justin Timberlake, Alicia Keys og to verdensturneer som fast danser for Chris Brown. Hun har opptrådt under Oscar-utdelingen, Grammy Award, Billboard Awards og flere MTV-show. Berntsen har i tillegg gjort oppdrag for blant andre Nike. I 2016 var hun på verdensturné med Justin Bieber for hans album Purpose. I 2019 opptrådte hun som en av Madonnas dansere under pausen i finalen av Eurovision Song Contest i Israel. Hun hadde da et palestinsk flagg på ryggen.
Dansefeber
Da Berntsen var 17, var hun med i Dansefeber, hvor hun gikk rett til Feberdagene i Oslo. Der ble hun blant de 20 beste, men hun måtte trekke seg etter fem livesendinger på grunn av en kneskade.
Airbus A330
Airbus A330 er et tomotors jetfly som benyttes til passasjer- og fraktflygninger på mellomlange og lange distanser. Flyet produseres av Airbus og kompletteres av Airbus A340, som i utgangspunktet er samme konstruksjon, men med fire motorer og lengre rekkevidde.
A330 finnes i to versjoner, grunnmodellen A330-300 med plass for 295 passasjerer, og den mindre A330-200 med plass for 253 passasjerer i standardkonfigurasjon.
SAS har 8 A330-300-fly i sin flåte, med plass til 264 passasjerer (34 business-seter, 35 economy extra-seter og 195 economy-seter). Utgaven benyttes for det meste på flygninger til USA, bl a mellom Oslo og New York. SAS hadde også 8 A340-300, som for det meste ble benyttet på flygninger til Asia disse ble hugget opp i Pinal Airpark i Arizona i 2020.
A330 har en svært god sikkerhetsstatistikk selv om et fly gikk tapt under en testflygning i Toulouse 30. juni 1994 og alle syv ombord omkom. I rutetrafikk har A330 aldri hatt en dødelig ulykke fram til 2009. 1. juni 2009 gikk Airbus A330-200 fra Air France med 228 personer om bord ned i Atlanterhavet på vei fra Rio de Janeiro til Paris. Ulykkesårsaken var pilotfeil. 2. og 3. pilotene misforstod instrumentene og styrte flyet ned i Atlanterhavet. Kapteinen lå og sov, men grep ikke inn slik han skulle. . Den 12. mai 2010 styrtet ei Airbus A330-200 i Tripoli i Libya. 103 mennesker omkom, kun én overlevde. Flyet eies av det libyske flyselskapet Afriqiyah Airways. Det var på vei fra Johannesburg til London, og skulle mellomlande i den libyske hovedstaden da ulykken skjedde.
Den mest alvorlige nestenulykken skjedde 24. august 2001 da det kanadiske Air Transat Flight 236 mellom Toronto og Lisboa gikk tom for drivstoff midt over Atlanteren og dermed mistet all motorkraft. Flygerne klarte å holde flyet i luften i om lag 20 minutter og gled 120 km inn til en nødlanding på en militærflyplass ved Lajes på Asorene. Uhellet skyldtes en drivstofflekkasje før flyet dro fra Toronto ble den enn motor byttet ut men nye drivstoffslager passet ikke og da ble gamle slager satt på plass og en av dem lå inn noe i motoren og da ble den ødelagt. Flyet bruket hele Rullebanen til å stoppe på da flyet ikke fikk bruke motorbremser til å stoppe flyet det ble kun brukt hjulbremsere noe som gjorde at neste alle hjuleksploderte kun 2 dekk var hele.
Leif Larsen
Før krigen
Larsen ble født i Sandviken i Bergen, og vokste opp i Bergen sentrum som en av ni søsken. Hans far Anders Olai Larsen var lagersjef hos grossisten Wickne og kom fra Os, mens moren kom fra København. Larsen kunne derfor dansk, og snakket som en københavnsk gadedreng når han følte for det. Etter folkeskolen ble han løpergutt og hjalp til på et malerverksted. Han hadde meldt seg til skoleskipet, men kom ikke inn. I stedet begynte han på forskolen for mekanikere, til en dag i 1922 motorskonnerten «Reykjavik» la til kai. Den 16 år gamle Larsen gikk om bord og ble med til Finland. Etter den turen ble han i Bergen ett års tid, men dro så ut igjen som matros.
Larsen kom inn i Svenska Frivilligkåren, der han tjenestegjorde under Gösta Benckert. Avdelingen hans ble satt inn ved Sallafronten. Da krigen mellom Finland og Sovjetunionen var over, tok norske og svenske frivillige seg tilbake til sine hjemland. Larsens følge ble underveis møtt med budskapet om Tysklands angrep på Norge.
Larsen deltok deretter i kampene mot tyskerne på Østlandet, og da dette måtte oppgis, dro han med den 160 mann store soldatgruppen nordover hvor kampene fortsatt pågikk. Men 8. juni kapitulerte de norske styrkene, og sommeren 1940 var han hjemme i Fyllingsdalen igjen.
Andre verdenskrig
Under felttoget i Norge i 1940 hadde Larsen kjempet i Gösta Benckerts kompani på Kongsvinger festning og videre i Glåmdalen.
Larsen forlot Norge ombord på MK «Motig I» 9. februar 1941 og ankom Lerwick 11. februar. I Storbritannia gikk han inn i marinen. Han ble sentral i Shetlandsgjengen, en norsk marineavdeling under britisk kommando som fraktet flyktninger og agenter frem og tilbake mellom Norge og Shetland. Larsen hadde gode lederegenskaper.
Etter et halvt års trening begynte hans jomfrutur 19. oktober som styrmann om bord på «Nordsjøen» med kurs for Edøyfjorden på Nordmøre for å legge ut miner. Overfarten gikk etter planen, og de var i ferd med å legge ut miner fra en luke i skipssiden da det blåste opp, og en diger bølge slo inn luken og fylte rommet. Minene måtte holdes på plass, da de ville eksplodert om de slo mot en vegg. Til sist ble det mulig å droppe dem i sjøen. De fløt tre meter under vannflaten, slik at fiskebåter og rutebåter passerte uskadet, mens en tung malmbåt fra Narvik ville gå i luften. På vei tilbake til Shetland slo stormen til. Båten tok inn så mye vann at motoren stoppet, og mannskapet måtte søke tilflukt i lettbåten. Så fikk en tysk vaktpost øye på restene av «Nordsjøen» og slo alarm. Store styrker lette etter mannskapet, og i over en uke var de seks mennene på flukt, til Larsen lyktes i å stjele kutteren «Arthur». 31. oktober la de til land i Lerwick. Basekommandant Howard forfremmet nå Larsen fra styrmann til skipsfører, og sendte ham med «Arthur» med en våpenlast til Grova sør for Florø, i nok en storm.
Larsen gjorde 52 turer over Nordsjøen, fra 1941 til høsten 1943 i vanlige fiskeskøyter, blant disse MK «Arthur». Larsen forsøkte også å senke slagskipet «Tirpitz» ved å smugle torpedoer inn i Trondheimsfjorden. For dette mottok Larsen en Conspicuous Gallantry-medalje fra Storbritannia, som den første utlending. Han fikk også Krigskorset for dette forsøket på å senke «Tirpitz», da han kom seg langt forbi fiendens linjer og var bare 16 km fra målet da dvergubåtene slet seg i en storm.
Senere som skipssjef for «Vigra», en ubåtjager bygget i USA, som sammen med søsterskipene«Hitra» og «Hessa» ble gitt i gave fra USA til den norske marine.
Manglende formell utdannelse førte til at Larsen steg langsomt i gradene, fra utskrevet kvartermester i 1941 til fenrik i 1943 og løytnant i 1945, kapteinløytnant i 1953 og til orlogskaptein i 1966.
Etter krigen
Etter krigen arbeidet Larsen fra 1946 som fabrikant. I filmen Shetlandsgjengen fra 1954 spilte han seg selv.
Han beholdt tilknytningen til Sjøforsvaret og arbeidet med oppbygningen av Sjøheimevernet. I 1953 ble han kapteinløytnant. og i 1966 orlogskaptein.
Dødsfall
Larsen ble rammet av et hjerneslag i midten av september 1990 og ble liggende på Haukeland sykehus frem til han døde den 12. oktober 1990. Han etterlot seg kone og tre døtre.
Utmerkelser
Shetlands-Larsen ble en av de høyeste dekorerte allierte soldater og mottok høye norske og britiske utmerkelser.
Larsen ble tildelt Norges høyeste utmerkelse, Krigskorset med sverd i 1942 og mottok medaljen for andre gang (utdeling med stjerne) i 1943. Dette gjør ham til én av kun 11 mottakere som har fått Krigskorset mer enn en gang.
Han mottok også de norske medaljene St. Olavsmedaljen med ekegren, Krigsmedaljen med tre stjerner, Deltagermedaljen og Haakon VIIs 70-årsmedalje. Som første utlending ble han tildelt den britiske Conspicuous Gallantry Medal. Han fikk også de britiske dekorasjonene Distinguished Service Medal and Bar, Distinguished Service Cross og Distinguished Service Order, samt den amerikanske Medal of Freedom. For sin deltagelse i den finske Vinterkrigen mottok han Medaljen for norske finlandsfrivillige 1940 og Svenska frivilligkårens plakett.
University of St. Thomas (Minnesota)
University of St. Thomas   er et katolsk universitet i St. Paul og Minneapolis i delstaten Minnesota, USA – samt en campus i Roma, Italia. Det ble opprettet i 1885 som et rent mannlig presteseminar, og utvidet snart fagkretsen til ulike liberal arts-retninger.
Leif Larsen
Utmerkelser
Leif Larsens utmerkelser er utstilt ved Nordsjøfartmuseet i Telavåg.
I 1995 ble en statue av ham oppført på Torgutstikkeren i Bergen, nå omdøpt til «Shetlands-Larsens brygge». Statuen ble avduket av kronprins Haakon Magnus den 8. mai 1995 ved en høytidelig seremoni. I 2000 ble Shetlands-Larsen kåret til «Århundrets vestlending» av Bergens Tidendes lesere.
University of St. Thomas (Minnesota)
Skolene og fakultetene er:
Pierre Brunet (roer)
Pierre Brunet (født 27. februar 1908, død 12. mai 1979) var en fransk roer som deltok i de olympiske leker 1932 i Los Angeles.
University of St. Thomas (Minnesota)
I Roma har universitetet formelle bånd til det pavelige St. Thomas Aqunias-universitetet. I Minneapolis tilbys en del master-programmer i samarbeid med den katolske, rene kvinne-høyskolen College of St. Catherine.
Pierre Brunet (roer)
Brunet vant en olympisk bronsemedalje i roing under OL 1932 i Los Angeles. Han kom på tredjeplass i toer med styrmann, bak USA og Polen, sammen med roerene Anselme Brusa og André Giriat. Brunet var styrmann.
Målfrid Kuvås
Målfrid Kuvås (født 2. februar 1942 i Børsa, Sør-Trøndelag, død 12. mai 2011) var en norsk fotballentusiast og forkjemper for kvinnefotball. Hun er kalt «norsk kvinnefotballs mor».
University of St. Thomas (Minnesota)
Ved universitetet var det 10 712 studenter og 776 vitenskapelig ansatte i 2006, og samme året var skolepengene US$ 24 808 for studenter folkeregistrert i Minnesota. Studiene gis opp til doktorgradsnivå.
Målfrid Kuvås
Kuvås spilte fotball allerede på guttelaget i Børsa, hun var også aktiv i hurtigløp på skøyter, håndball og friidrett i tenårene, og var medlem av Sportsklubben Falken i perioden 1955–1959/1960.
Da hun var 18 år gammel flyttet hun til Oslo og meldte seg inn i idrettslaget i BUL. Til å begynne med var hun aktiv som håndballspiller og skøyteløper, men etter hvert flyttet hun engasjementet over til fotball. Hun engasjerte seg sterkt for kvinnefotball og for idrett for funksjonshemmede.
I 1970 var hun med på å stifte fotballgruppen i BUL. Hun var selv aktiv fotballspiller og spilte på IL i BULs lag til 1976.
I 1970 tok hun også, sammen med Roy Sørskott, initiativ til den første organiserte kvinnefotballkampen i Norge i nyere tid, Amazone Grimstad – BUL med resultat 2–4. Hun var BULs kaptein i denne kampen.
I BUL var hun med å starte «BUL Cup» for jentelag og «Gullkjevla» for veteraner. Hun var i tillegg til fotball sterkt engasjert i friidrett, orientering og ski. Kuvås var aktiv i IL i BUL og tok på seg mange verv innen idretten. I IL Hun var styremedlem i BULs idrettslag i til sammen 20 år, og var leder fra 1971 til 1978 og i 1981.
Kuvås var ansatt i Oslo Fotballkrets fra 1979 til 2009, da hun ble pensjonist.
Hun var med på å starte og gjennomføre en rekke arrangementer, blant annet Bislett-alliansen, BUL-sprinten på ski, BUL-cupen i fotball, Oslokarusellen, Oslo Maraton, Sentrumsløpet og Bislett Games.
Lowestoft
Lowestoft er en by i Suffolk i Øst-England med omtrent 57700 innbyggere. Byen som ligger på østsiden av nasjonalparken The Broads ved bredden som kalles Oulton Broads og grenser til Nordsjøen, ligger rett ved det østligste punktet på De britiske øyer: Lowestoft Ness.
Lowestoft har én vennskapsby, det er Plaisir i Frankrike, og var også venn med byen Katwijk i Nederland frem til 1990-tallet.
De to rockegruppene The Darkness og Stone Gods kommer herifra.
Pacific Time
Pacific Time (PT) er navnet som benyttes i USA og Canada på tidssonen hvis normaltid ligger 8 timer bak UTC, altså UTC-8. Klokketiden i denne tidssonen er basert på den 120de meridianen vest for Greenwich. Mer spesifikt viser Pacific Standard Time (PST) til normaltid/vintertid (UTC-8), mens Pacific Daylight Time (PDT) viser til sommertid (UTC-7). I Mexico kalles tidssonen Tiempo del Pacífico eller Zona Noroeste.
Tidssonen er i bruk på vestkysten i USA og Canada, samt delstaten Baja California i Mexico.
Delstater i USA med denne tidssonen er California, Washington, mesteparten av Oregon, mesteparten av Nevada, nordre halvdel av Idaho. Delstater i Canada med denne tidssonen er Britisk Columbia og Yukon.
Seksuell seleksjon
Seksuell seleksjon (eller det seksuelle utvalg) er en evolusjonsfaktor som i likhet med naturlig seleksjon fører til tilpasninger hos arter. Dette skjer ved at de individene som er best egnet til å tiltrekke seg kjønnspartnere, får mest paringer (og dermed mest avkom) og/eller paringer med partnere av høyest kvalitet. Siden egg er mer kostbare å produsere enn sperma, er det hos de fleste arter hunnen som velger og hannen som blir valgt.
Faktorer som fører til seksuell seleksjon er således (1) partnervalg, (2) konkurranse med individer av det egne kjønn og (3) kurtiseatferd som imponerer det motsatte kjønn. Konkurranse kan innebære fysiske kamper mellom konkurrentene eller felles «fremvisninger», såkalt lekatferd. Eksempler på kurtiseatferd er fuglesang, «bryllupsgaver» hos edderkopper eller «danseoppvisninger» hos fisk. Både kolibrier og paradisfugler er i så måte typiske eksempler på seksuell seleksjon. I tillegg kommer konflikt interessekonflikt mellom hunn og hann (kjønnskonflikt).
Pacific Time
Pacific Time ligger en time foran Alaska Time og en time bak Mountain Time.
Seksuell seleksjon
Resultatet av den seksuelle seleksjonen er bl.a. evolusjonen av sekundære kjønnskarakterer. De sistnevnte kan til og med være så store og/eller påfallende (f.eks. påfuglens hale eller den utdødde kjempehjortens gevir) at de representerer dårlige tilpasninger til miljøbetingelsene; de kan f.eks. tiltrekke fienders oppmerksomhet eller redusere bevegeligheten. Derfor pleier man å betrakte seksuell seleksjon som en evolusjonsfaktor som er adskilt fra naturlig seleksjon, selv om begge prosessene foregår etter det samme mønsteret (se naturlig seleksjon).
Pacific Time
Arizona er i Mountain Time (MT), men bruker ikke sommertid, så om sommeren har staten samme tid som PDT.
Seksuell seleksjon
Teorien om seksuell seleksjon blir ofte kalt «Darwins andre teori». Charles Darwin publiserte den i 1871 som del 2 i tobindsverket The Descent of Man, and Selection in Relation to Sex, hvor Darwin skriver om både menneskets evolusjon og seksuell seleksjon.
Eksterne lenker
Naturligt urval
Puerto Rico under Sommer-OL 2000
Puerto Rico under Sommer-OL 2000. Tjueni sportsutøvere, tjuetre menn og seks kvinner fra Puerto Rico deltok i ti sporter under Sommer-OL 2000 i Sydney. De vant ikke noen medalje.
1088 Mitaka
1088 Mitaka er en hovedbelteasteroide og går i bane innenfor asteroidefamilien Flora. Den ble oppdaget 17. november 1927 av Okuro Oikawa fra Tokyo.
Fylkesvei 7788
Fylkesvei 7788 går mellom Myklevoll og Hellaren i Tjeldsund kommune. Veien er 8,5 km lang, og går langs Grovfjordens sør- og vestside.
Frem til 2019 hadde veien betegnelsen fylkesvei 114 (Troms).
Vidigal
Vidigal er en bydel og en favela sør i Rio de Janeiro. Den befinner seg i et bratt område ved foten av fjellet Morro Dois Irmãos, mellom Leblon og São Conrado. Den ligger flott til mellom byens mest eksklusive områder og har utsikt over Atlanterhavet og Ipanema.
Bydelen har et areal på 1,62 km². Den hadde 12 797 innbyggere i 2010.
13. november 2011 tok politiet kontroll over Vidigal, som tidligere hadde vært styrt av narkotikabaroner.
Bryting under Sommer-OL 1972
Bryting var med på det olympiske programmet for 16. gang 1972 i München. Det ble konkurrert om tjue olympiske titler, ti i gresk-romersk stil og ti i fristil, kun for menn. Sovjetunionen ble beste nasjon med ni gullmedaljer foran USA med tre.
Bjørn Willberg Andersen
Bjørn Willberg Andersen (født 1959) er en norsk skuespiller hovedsakelig kjent fra scenen. Han er ansatt ved Den Nationale Scene.
Andersen gikk ut fra Statens Teaterhøgskole i 1988 og har siden vært ansatt ved Den Nationale Scene (fast fra 1989). Han har i tillegg medvirket i flere radiohørespill. I sine yngre dager var han tilknyttet et friteatermiljø i Bergen.
Han scenedebuterte som profesjonell i Ibsens Samfundets støtter (1988) ved Den Nationale Scene. Han har siden spilt i både drama, klassikere og musikaler. Han har hatt fremtredende roller i stykker som blant annet I våre hjerter (1990), Bruredansen (1991), Peer Gynt (1993), Og aldri skal vi skiljast (1994), Vildanden (1996), Mirad (1999), Besøk (2000), Seks personer søker en forfatter (2001), Påske (2001), Jo,jo – bevares vel!! (2002), Kiss Me, Kate (2002), Sugar (2004) Don Ranudo (2004), Kameliadamen (2004), Funny Girl (2005), Draum om hausten (2005), Falne Engler (2006), Sånne som oss (2014), Hellemyrsfolket (2014) og Vår ære/vår makt (2016). Han har gjort seg spesielt bemerket i rollen som Varg Veum, som han har spilt både på scenen (Falne engler, 2006) og i flere radiohørespill (I mørket er alle katter grå, 1993; Tornerose sov i hundre år, 1996; Bitre blomster, 2003; Bukken til havresekken, 2005; Dødens drabanter, 2009).
Andersen filmdebuterte i Drømspel (1994) og har siden medvirket i noen mindre biroller. Han har også hatt noen mindre biroller på TV.
Mekaniske givere
De mekaniske giverne skal omforme en mekanisk bevegelse til en kontaktbevegelse. Den mekaniske bevegelsen kan være lineær (frem og tilbakegående) eller roterende. Hensikten med giveren kan være å stoppe bevegelsen, endre hastighet, snu bevegelsen i motsatte retning eller lignende. Posisjonsbrytere og grensebrytere er slike givere.
Dollhouse
Dollhouse er en amerikansk science fiction-fjernsynsserie som er skapt av Joss Whedon.
Seren hadde premiere i USA 13. februar 2009 på FOX.
Handlingsreferat
Historien følger Echo (spilt av Eliza Dushku) en «dukke» ved et Dollhouse i Los Angeles, en av flere fasiliteter, drevet av en bedrift som leier ut mennesker til velstående klienter. Disse «engasjementene» kan spenne fra romantiske spill, til kriminelle virksomheter med veldig høy risiko. Hver «dukke» får sine originale minner slettet, og eksisterer i en barnslig tom tilstand frem til de programmeres via innsetting av nye minner og personligheter før hvert eneste oppdrag. Dukker som Echo er tilsynelatende frivillige som har overgitt sinn og kropp til organisasjonen i fem år, hvor deres opprinnelige personligheter blir lagret på harddisker - i bytte mot enorme mengder penger eller løsninger på andre problematiske omstendigheter i deres virkelige liv. E-1 Echo er imidlertid unik ved at hun husker enkelte minner, selv etter at personligheten hennes tømmes etter hvert oppdrag. Gradvis utvikler hun mer og mer selvbevissthet og personlighet, som blir mer motstandsdyktig mot fjerning av minner.
Dollhouse-direktør Adelle DeWitt (spilt av Olivia Williams) ser på hennes egen rolle som å bare gi klienter alt de behøver. Men Dollhouse sin programmerer Topher Brink er i utgangspunktet fullstendig vitenskapelig og amoralsk, bortsett fra korte glimt av moralsk dilemma. Boyd Langton (spilt av Harry Lennix) er en tidligere politimann med en ukjent fortid, og uttrykker bekymringer angående de etiske og teologiske implikasjonene av Dollhouse sin teknologi. Andre dukker Victor (spilt av Enver Gjokaj) og Sierra (spilt av Dichen Lachman) opplever en rekke spørsmål rundt deres egen personlighet og selvtillit. Men selv om «dukkene» veldig ofte får hukommelsen deres utslettet, begynner de likevel å bli forelsket i hverandre. De beholder alle disse følelsene, uansett om minnene deres har blitt forsøkt slettet gjentatte ganger.
I mellomtiden får FBI-agent Paul Ballard (spilt av Tahmoh Penikett) vite om Echos opprinnelige personlighet, Caroline Farrell, gjennom meldinger, fotografier og videoer han har mottatt anonymt. Agent Ballard blir besatt av rykter om Dollhouse, og risikerer sin egen karriere i FBI i forsøk på å bevise hva som egentlig foregår der. Det insinueres at Ballard har utviklet romantiske følelser for Echo før han har møtt henne ansikt til ansikt. Dette fører til at han fortsetter etterforskningen sin, selv etter at hans overordnede hadde fjernet ham fra denne etterforskningen.
I mellomtiden tilbringer Ballard tid sammen med en av naboene sine, Mellie, som han diskuterer etterforskningene sin med. Mellies karakter frem til dette punktet i TV-serien blir fremstilt som en litt usikker nabo, som muligens har blitt forelsket i Ballard. Men etter hvert avsløres det at Mellie egentlig var en annen «dukke» sendt fra Dollhouse. Mellie har blitt plantet i området fordi Dollhouse ønsker å spionere på Ballard og hans etterforskning. Men Mellie er fullstendig uvitende om hennes egen rolle i Dollhouse, og tror bare at hun er en vanlig ung kvinne som har forelsket seg i en FBI-agent.
Men etter hvert risikerer Echo å bli sendt til «the Attic» som er et permanent hvilested for «ødelagte» dukker, eller andre ansatte fra Dollhouse som kan forårsake ulike problemer for bedriften. Men en annen dukke, Alpha, et geni og seriemorder som har blitt sprø etter å ha blitt implantert med minnene til dusinvis av andre mennesker, og han planlegger å stikke av fra hele systemet. Men hver eneste karakter i Dollhouse blir etter hvert tvunget til å konfrontere deres egen moralske medvirkning, til erkjennelsen av at det Dollhouse holder på med til syvende og sist er umoralsk og ekstremt farlig. Den siste episoden av serien er satt til år 2020.
Urca
Urca er en bydel i Zona Sul i Rio de Janeiro. Den grenser til bydelene Botafogo, Copacabana og Leme. Fjelltoppene Sukkertoppen og Morro de Urca samt den lille stranda Praia Vermelha befinner seg i Urca.
Den første bebyggelsen i Urca kom i 1565. Den er i dag en velstående bydel.
Bydelen har et areal på 2,31 km². Den hadde 7 061 innbyggere i 2010.
No Parole from Rock ’n’ Roll
No Parole From Rock n' Roll er debutalbumet til heavy metal-bandet Alcatrazz.
Albumet anses av mange som det beste Alcatrazz-albumet, og det var også med på å gi Yngwie Malmsteen en glitrende solokarriere i etterkant. Det nådde 128.-plass på Billboard-listen, og lå i 7 uker på listen.
Centro (Rio de Janeiro)
Centro er en bydel i sentrum av Rio de Janeiro. Den utgjør byens finansielle sentrum. Her ligger også byens katedral. Centro omfatter blant annet områdene Cinelândia og Lapa.
Bydelen hadde 41 142 innbyggere i 2010. Arealet er på 5,72 km².
I tillegg til de mange moderne skyskraperne, har Centro også en rekke historiske bygninger.
Edgware
Edgware er et forstadsområde i det nordlige London. Det ligger omkring femten og en halv kilometer nordvest for Charing Cross. Det meste av området ligger i Barnet, men en liten del i vest tilhører Harrow.
Det er for det meste et bolig- og handelsområde, som har forbindelse med andre deler av London gjennom Northern-linjen og flere bussruter. Det renner to små elver gjennom Edgware, Edgware Brook og Deans Brook, begge bielver til Brent.
I henhold til folketellingen i 2011 hadde området, bestående av fem valgkretser, en befolkning på 76 056 innbyggere. Området har tradisjonelt hatt en høy andel jødisk bosetning, sammenlignet med andre områder i London.
Edgware har bakgrunn i et gammel sogn i grevskapet Middlesex. Stedsnavnet Edgware er av angelsaksisk opprinnelse som tilsvarer Ecgi's weir på moderne engelsk, i betydningen «Ecgis demning», og demningen refererer til en innsjø hvor det ble fanget fisk. Et juridisk dokument fra 1322 omtaler Eggeswer. I Middlesex, hvor det ble benyttet latin, kan det bevisst ha benyttet en eldre form for staving. Ved 1489 og begynnelsen av Tudortiden ble det stavet ved å legge til en ekstra «d», og deretter som Edggeware. I årenes løp ble stedsnavnet til Edgware.
Lagoa
Lagoa er navnet på flere steder:
Cachambi
Cachambi er en bydel i Zona Norte i Rio de Janeiro. Innbyggerne tilhører hovedsakelig middelklassen.
Bydelen hadde 42 415 innbyggere i 2010. Arealet er på 2,25 km². Den har en HDI på 0,900 (2000).
The State (album)
The State er det andre albumet til det canadiske rockebandet Nickelback. Albumet ble gitt ut 7. mars 2000 med «Leader of Man» som singel.
Siden bandets første album hadde Ryan Vikedal erstattet Brandom Kroeger som trommeslager. Etter utgivelsen ventet en ny tilværelse for bandet. Fra å være et ukjent band få visste om, spilte de nå foran store folkemasser. Albumet ble raskt populært og solgte over 500 000 kopier på kort tid.
Puerto Rico under Sommer-OL 2004
Puerto Rico i Sommer-OL 2004. 43 utøvere, 32 menn og 11 kvinner fra Puerto Rico deltok i 15 sporter i Sommer-OL 2004 i Athen. De vant ingen medalje. Basketballspilleren Carlos Arroyo var landets flaggbærer under åpningsseremonien.
Prince of Wales-Outer Ketchikan Census Area
Prince of Wales-Outer Ketchikan Census Area er et tidligere statistikkområde i den amerikanske delstaten Alaska. Det omfattet landområder i den sørøstlige delene av staten, og ble etablert ved en sammenslåing av de to statistikkområdene Prince of Wales og Outer Ketchikan etter folketellingen i 1970.
I 2008 ble store deler av området Outer Ketchikan overført til Ketchikan Gateway Borough, og det gjenværende statistikkområdet endret navn til Prince of Wales-Hyder Census Area.
Blot (Einherjer-album)
Blot (utgitt 2003) er det fjerde studioalbumet til det norske black/viking metal bandet Einherjer.
Mengshol
Mengshol er et område i Ringsaker i Innlandet. Adkomst her er gjennom Gaupen eller Stavsjø. Området er mest kjent for å være fergested på Hedmarkssiden av det gamle fergesambandet mellom Gjøvik og Mengshol. Mjøsbrua fra Moelv og over på andre siden sto ferdig i 1985, og ferga på Mengshol avviklet driften kort tid etter (30. juli 1988). Fergebilletten kostet fem kroner da fergedriften begynte, deretter økte dette til ti, tjue, tretti og til slutt femti kroner frem til driftsstans.
Den siste ferga som gikk i rute Mengshol, "Mjøsfergen III", ligger fremdeles ved det gamle fergeleiet. Det er idag bolig i det gamle ekspedisjonshuset og i den gamle landhandelen.
Den første Olsenbanden-filmen fra 1969 hadde sine siste avsnitt filmet i Mengsholområdet, og filmen avslutter med en biljakt, hvor Sverre Wilberg blir jaget av Ivar Medaas. Wilberg kjører gjennom ferga og ut i vannet.
Fylkesvei 654
Fylkesvei 654 (Fv654) går mellom Fosnavåg og Dragsund i Herøy. Veiens lengde er 19,1 km.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Missaukee County
Missaukee County er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Kalkaska County i nord, Roscommon County i øst, Clare County i sørøst, Osceola County i sørvest og mot Wexford County i vest.
Missaukee Countys totale areal er 1 486 km² hvorav 18 km² er vann. I 2000 hadde fylket 14 478 innbyggere og administrasjonssenteret ligger i byen Lake City.
Fylket ble grunnlagt i 1840 av land fra blant annet Mackinac County og har fått sitt navn etter indianerhøvdingen Missaukee.
1089 Tama
1089 Tama er en hovedbelteasteroide og går i bane innenfor asteroidefamilien Flora. Den ble oppdaget 17. november 1927 av Okuro Oikawa fra Tokyo.
Jüri Lossmann
Jüri Lossmann (født 4. februar 1891, død 1. mai 1984 i Stockholm) var en estisk friidrettsutøver som deltok i de olympiske leker 1920 i Antwerpen.
Lossmann vant en olympisk sølvmedalje under Sommer-OL 1920 i Antwerpen. Han kom på andreplass i maratonløpet med tiden 2.32.48,6 som var 13 sekunder bak finske Hannes Kolehmainen.
Online analytisk prosessering
Online analytisk prosessering (OLAP, engelsk: online analytical processing) er en "analytisk måte" å trekke ut data på for å muliggjøre sanntidsanalyse av systemdrift. Termen ble innført i 1993 av Edgar F. Codd, som før øvrig er mer kjent for å stå bak relasjonsmodellen.
Her ser man på salg i forhold til dimensjonene kundesegment og tid (år). Gitt at grunnlagsdataene også har en stedsdimensjon så har man her akkumulert på denne dimensjonen. Hvis man istedenfor fikserer tidsdimensjonen på 2009 og fordeler tallene på stedsdimensjonen kan man få noe slikt:
Det er den multidimensjonale betraktningen som har blitt den dominerende egenskapen som skiller OLAP ut fra andre tilnærminger til rapportering og datauttrekk. Imidlertid ser vi nedenfor at i Codd sin opprinnelige spesifikasjon er dette kun punkt nummer 1 av 12.
Presis spesifikasjon
Codd definerte 12 kriterier for OLAP:
Multidimensjonal
Multidimensjonal online analytisk prosessering (MOLAP) er den klassiske formen for OLAP, og blir noen ganger bare kalt OLAP. Dataene lagres i et optimert flerdimensjonalt tabellager i stedet for i en relasjonsdatabase.
Relasjonell
Relasjonell online analytisk prosessering (ROLAP) fungerer direkte med relasjonsdatabaser og krever ikke forhåndsberegning.
Hybrid
Hybrid online analytisk prosessering (HOLAP): MOLAP og ROLAP krever at man må gjøre avveining mellom ekstra ETL-kostnader og treg søkeytelse. Mange OLAP-verktøy tilbyr derfor en hybrid tilnærming hvor modelldesigneren kan bestemme hvilke deler av dataene som skal lagres i MOLAP eller ROLAP. Det er ingen bransjeenighet om hva som utgjør "hybrid OLAP", bortsett fra at en database vil dele data mellom relasjonell og spesialisert lagring. HOLAP-verktøy kan bruke både forhåndsberegnede kuber og relasjonsdatakilder.
Vannfluer
Vannfluer er en familie av små, stort sett mørke fluer der mange arter har tilplasset seg å leve i miljøer der få andre dyr overlever.
Vannfluelarver lever i eller ved vann, og noen arter tåler veldig høye konsentrasjoner av salt, som i saltsjøer eller varierende konsentrasjoner som i saltsumper. Andre tåler uvanlig høye temperaturer og kan leve i varme kilder. Siden det er lite konkurranse fra andre arter på slike steder blir vannfluene ofte svært tallrike og kan danne tette svermer.
Utseende
Vannfluer er små, 2-3,5 mm lange, mørke fluer. Kroppen har lange børster hos noen grupper, eller bare kort hårkledning hos andre.
Hodet er middels stort med middels store, runde fasettøyne. I pannen sitter det tre punktøyne (ocelli). Antennene varierer i form og størrelse, men antennebørsten (arista) er alltid fjærgrenet. De fleste artene har en påfallende stor, halvsirkelformet munnåpning på undersiden av hodet.
Vingene er forholdsvis små med få, men tydelige årer, og ofte flekkete.
Beina er slanke hos de fleste artene, men noen har frambeina omdannet til griperedskaper som de bruker til å fange byttedyr.
Larvene er maggot-lignende uten tydelig hodekapsel.
Levevis
Vannfluene har tilpasset seg en lang rekke forskjellige habitater i og ved vann. Mange arter lever i mudrete vannkanter ved ferskvann, men noen tåler høye saltkonsentrasjoner og finnes ved saltsumper, tidevanns-dammer og saltsjøer, der de kan bli svært tallrike.
De voksne fluene i de fleste gruppene spiser alger, men det er også noen som er åtseletere og en gruppe som er aktive rovdyr som fanger forskjellige små insekter. Mange kan ta forskjellige slags føde.
Fettsyre
Fettsyrer er en av bestanddelene til fett, og tilhører de organiske syrene (karboksylsyrer). Fettsyrer består av lange hydrokarbonkjeder (typisk 12-20 karbon-atomer) med en karboksylgruppe (COOH) i enden. Et fettmolekyl består av tre fettsyrer og ett glyserolmolekyl, satt sammen ved at et vannmolekyl avspaltes for hver fettsyre som «kobles» til glyserolmolekylet. Fett som består av mettede fettsyrer, har en fastere konsistens enn umettet og flerumettet fett, og størkner i kjøleskapet. Det finnes 30-40 ulike fettsyrer.
1090 Sumida
1090 Sumida er en hovedbelteasteroide. Den ble oppdaget 20. februar 1928 av Okuro Oikawa fra Tokyo.
Appleton Estate
Appleton Estate er et destilleri som ligger i Nassau Valley ved Jamaicas sørkyst. Der har det vært produsert rom siden 1749.
Silver Side Up
Silver Side Up er det tredje albumet til det canadiske rockebandet Nickelback. Albumet ble gitt ut 11. september 2001.
Mange av tekstene var skrevet før The State, bandets forrige album, kom ut, men ble først spilt inn til denne platen. Denne gangen skrev Chad Kroeger tekster som var direkte og realistiske. «Too Bad» handler om Mike Kroegers far, som aldri var der under oppveksten og «Never Again» handler om ødelagte hjem, om mishandling og hvordan barn opplever det.
Populariteten til Nickelback ble bare større og større. Platen solgte over 6 millioner eksemplarer bare i USA og 10 millioner i hele verden mens singelen «How You Remind Me» ble en av de mest spilte på amerikansk radio i 2002.
4. departement
4. departement var i perioden 1814–1818 en av enhetene i den norske sentraladministrasjonen.
2. mars 1814 kunngjorde prins Christian Frederik at det skulle oppnevnes et regjeringsråd og et sentralt embetsverk. Dette skulle organiseres i fem departementer etter forbilde av det som i Danmark het kollegier. De fem departementene blei betegna ved tall, og 4. departement fikk ansvar for handels- og tollsaker.
I og med Grunnloven av 17. mai 1814 endra regjeringsrådet betegnelse til statsrådet.
30. november samme år (ved etableringa av unionen med Sverige) blei departementsordninga endra. Det skulle da være seks departement. Handel og toll blei plassert sammen med finans i 5. departement. 4. departement blei ansvarlig for innenrikssaker som land- og bergvesen, skogbruk, fiskerier, kanaler, havner, kameralvesen (statens forretningsdrift) og distriktenes økonomi.
Etter vedtak 17. november 1818 blei det ytterligere endringer i departementene fra 1. januar 1819. Vi fikk da departementsnavn av dagens type, altså etter saksfeltet.
Sellanrå turisthytte
Sellanrå turisthytte er en hytte i Nordmarka i Oslo kommune. Hytta drives av Friluftsklubben og er Nordmarkas eneste selvbetjente turisthytte. Dvs. at hytta i tillegg til overnatting, tilbyr forsyninger av proviant.
Historie
Hytta var bygget til arbeiderforeningen ved Tiedemanns Tobaksfabrik. Sellanrå var navnet fra hytta var bygd og er hentet fra Knut Hamsuns roman Markens Grøde. Hytta eies nå av tobakksfabrikkens etterkommer, Ferd eiendom, men leies til Friluftsklubben for kr. 0,- per år mot vedlikehold av hytta.
Beliggenhet
Sellanrå ligger på Raudløkkollen i «Maridalsalpene» nord for Maridalsvannet i Nordmarka. Enkleste adkomst er fra Skar i Maridalen, via umerket sti opp Furumokollen og videre mellom Øyungskollen og Raudløkkollen til Sellanrå. Alternativ nås hytta fra Movatn via Tømte gård. Sellanrå ligger 460 meter over havet, på toppen av en ås og har eventyrlig utsikt mot vest. En ser Jonsknuten, Gaustatoppen og Norefjell på en klar dag.
Posisjonen for Sellanrå angitt i WGS84 datum er 6658340 N 597850 E i UTM sone 32 eller 60° 3’ 2” nord, 10° 45’ 25” øst.
Bruk av hytta
Hvem som helst kan overnatte på hytta, men en må bestille på forhånd og folk som ikke er medlemmer av Friluftsklubben må betale et depositum for å få nøkkel.
Fylkesvei 7808
Fylkesvei 7808 går mellom Gratangsbotn og Storfossen i Gratangen kommune. Veien er 6,8 km lang.
Frem til 2019 hadde veien betegnelsen fylkesvei 142 (Troms).
3. departement
3. departement var i perioden 1814–1818 en av enhetene i den norske sentraladministrasjonen.
2. mars 1814 kunngjorde prins Christian Frederik at det skulle oppnevnes et regjeringsråd og et sentralt embetsverk. Dette skulle organiseres i fem departementer etter forbilde av det som i Danmark het kollegier. De fem departementene blei betegna ved tall, og 3. departement fikk ansvar for alle saker som angikk juridiske saker og rettspleie; likevel ikke politisaker, som lå under 2. departement.
I og med Grunnloven av 17. mai 1814 endra regjeringsrådet betegnelse til statsrådet.
30. november samme år (ved etableringa av unionen med Sverige) blei departementsordninga endra. Det skulle da være seks departement. Justissakene blei flytta til 2. departement, mens 3. departement fikk ansvaret for politisaker, samt fengsels-, skyss-, vei-, post- og medisinalvesenet.
Etter vedtak 17. november 1818 blei det ytterligere endringer i departementene fra 1. januar 1819. Vi fikk da departementsnavn av dagens type, altså etter saksfeltet. I denne sammenheng blei det etablert et felles justis- og politidepartement. 3. departements øvrige saker blei stort sett tilført det nye Finansdepartementet.
GZR
GZR og kjent som G//Z/R og Geezer, er et heavy metal-soloprosjekt med Geezer Butler, kjent fra Black Sabbath.
I 1996 kom bandet sammen igjen, denne gangen med Mario Frasca som vokalist, for å spille inn sporet «Outworld» til samlealbumet Mortal Kombat: More Kombat.
Oppfølgeralbumet Black Science ble utgitt i 1997, da med atter en ny vokalist, denne gang Clark Brown. Bandet holdt noen få konserter i sammenheng med utgivelsen, men det ble ikke holdt noen turne. Etter at bandet ble holdt på is i en periode ble bandets tredje album, Ohmwork, utgitt 9. mai 2005.
Schweigaards gate
Schweigaards gate finnes flere steder:
Videre finnes Margrethe Schweigårds gate i Halden.
Aurora borealis
Aurora borealis kan sikte til